মথুরা জেলা
মথুরা জেলা (হিন্দি: मथुरा ज़िला, প্রতিবর্ণীকৃত: মথুরা জ়িলা, উর্দু: متھرا ضلع‎‎) হল ভারতের উত্তরপ্রদেশ রাজ্যের একটি জেলা। এই জেলার সদর মথুরা শহর। এই জেলাটি আগ্রা বিভাগের অংশ। মথুরা জেলায় পাঁচটি বিধানসভা কেন্দ্র আছে: বলদেও, মানত, গোবর্ধন, ছাতা ও মথুরা। জেলার চারটি পঞ্চায়েত সমিতি হল মহাওয়ান, মানত, ছাতা ও মথুরা। মথুরা, বৃন্দাবন, গোকুল, নন্দগাঁও প্রভৃতি এই জেলার দর্শনীয় স্থান।